**Dragi učenici!**

Šaljem vam točne odgovore zadataka koje ste rješavali na prošla dva sata. Prvo su rješenja zadatka s glagolima, a zatim točni odgovori na pitanja o tekstu iz čitanke.

**Provjerite svoje odgovore i ispravite ono što je netočno.**

**TOČNI ODGOVORI**

|  |  |
| --- | --- |
| PREZENT | digne, potjera, zaore, reže, teče, raste, niču, teku |
| PERFEKT | je bio, se okrenuo, nastala je, stvorio je |
| AORIST | dođoše, rekoše, vidje, reče, izora, reče |
| IMPERFEKT | bijaše |
| PLUSKVAMPERFEKT | bijahu zagazili |
| FUTUR PRVI | će biti, će teći |
| IMPERATIV | pomozi, pusti, neka se prozove, neka se zove |

– glagol **potjera** može biti i aorist

**Lav, Vještica i ormar**

Clive Staples Lewis

1. Za pobjedu Narnijaca zaslužan je Edmund.
2. Vještica je pokušala onemogućiti narnijsku vojsku tako što je njihovu vojsku pretvarala u kamen.
3. Edmund je zaustavio Vješticu tako što se probio između triju ljudoždera do mjesta gdje je ona upravo pretvarala u kamen jednoga od Aslanovih leoparda.
4. U njegovu je napadu bilo presudno što ju nije napao izravno, nego je mačem udario po njezinu čarobnom štapiću i tako izbjegao da i on bude pretvoren u kip.
5. Edmund je nakon bitke bio strašno ranjen, prekriven krvlju, otvorenih usta i zelena lica.
6. Lucy mu je spasila život tako što mu je dala piti ljekovitu tekućinu koju je dobila kao božićni dar.
7. Aslan je vratio u život vojnike koji su bili pretvoreni u kamen.
8. Aslan je Edmunda proglasio vitezom.
9. Morske vile i vilenjaci pjevali su u čast novim kraljevima i kraljicama.

Danas ćemo upoznati još jedan glagolski način – **kondicional**. Prvo ćete pogledati videolekciju na poveznici koju ću vam dati. Kao i obično, samo gledajte i pažljivo slušajte objašnjenja. Nakon videolekcije (koja traje deset minuta) prepišite plan ploče pa ćemo na sljedećem satu vježbati i vidjeti je li vam sve jasno.

Evo poveznice:

<https://youtu.be/gIQr_wSKQTY>

**PLAN PLOČE**

Kondicional

**Voljela bih** otputovati u SAD.

**Popela bih se** na Kip slobode.

Kad **bih ostvarila** tu želju, **bila bih** sretna.

**KONDICIONAL (POGODBENI NAČIN)** – glagolski način kojim se izriče želja, mogućnost ili pogodba

Da mogu, putovala bih po svijetu.

prezent KONDICIONAL PRVI – izriče želju, mogućnost ili pogodbu

u sadašnjosti

Da sam mogla, bila bih putovala po svijetu.

perfekt KONDICIONAL DRUGI – izriče želju, mogućnost ili pogodbu

u prošlosti

– tvorba kondicionala: složeni glagolski oblik

**kondicional prvi** **kondicional drugi**

putovala bih bila bih putovala

glag. pridjev nenaglašeni aorist kondicional prvi glag. pridjev

radni pom. glag. biti pom. glag. biti radni

putovao bih putovali bismo bio bih putovao bili bismo putovali

putovao bi putovali biste bio bi putovao bili biste putovali

putovao bi putovali bi bio bi putovao bili bi putovali

– pomoćni glagoli:

biti: bio bih – bio bih bio

htjeti: htio bih – bio bih htio

**I mala provjera na kraju.**

**Zaokruži riječ ili skup riječi tako da tvrdnja bude točna.**

1. Kondicional je **glagolsko vrijeme** / **glagolski način** kojim se izriče

mogućnost i želja.

1. Kondicionalom prvim izriče se mogućnost i želja u **prošlosti**/**sadašnjosti**.
2. Oba se kondicionala tvore od glagolskog pridjeva **radnoga**/**trpnoga** i

pomoćnoga glagola **biti**/**htjeti**.

1. U kondicionalu prvom pomoćni je glagol u **prezentu**/**aoristu**,

a u kondicionalu drugom pomoćni je glagol u **perfektu** / **kondicionalu**

**prvom**.